b'\n_START_ARTICLE_\nBoys for Pele\n_START_SECTION_\nTaustaa\n_START_PARAGRAPH_\nAlbumin nimi viittaa havaijilaiseen tulivuoren jumalattareen Peleen (ei jalkapalloilija Pel\xc3\xa9en). Muutoinkin useat albumin laulut viittaavat niin egyptil\xc3\xa4iseen, havaijilaiseen kuin kristilliseenkin mytologiaan. Sanoitukset ovat henkil\xc3\xb6kohtaisia ja paikoin vaikeaselkoisia runsaiden metaforien ja myyttisten ainesten takia._NEWLINE_Levyll\xc3\xa4 on 18 kappaletta, joista 4 on noin minuutin pituisia \xe2\x80\x9dv\xc3\xa4lisoittoja\xe2\x80\x9d. Boys for Pele k\xc3\xa4sittelee henkist\xc3\xa4 uudistumista, menneisyyden traumoista selviytymist\xc3\xa4, ihmissuhteita, eroamista, seksuaalisuutta ja uskontoa. Kappale Marianne kertoo Amosin entisen opiskelukaverin itsemurhasta.'